
	POLITIKERSPØRGSMÅL

	Spørgsmål nr.: frr-042-26

	Dato: 25. JUNI 2026

	Stillet af: Hanne Marianne Svenningsen (F) og Julie Hoff Sørensen ( F)

	




Sundheds- og omsorgspladser
Spørgsmål:
Kære administration
Julie Hoff Sørensen og undertegnede ønsker at få belyst, hvor mange sundheds- og omsorgspladser der skal til for at gøre driften af en lokation fagligt og økonomisk tilfredsstillende.
Baggrund:
På Sundhedsråd Amager og Vestegnens møde d. 27. maj blev placeringen af 36 sundheds- og omsorgspladser på Hvidovre Hospital drøftet. I den forbindelse skriver administrationen således i dagsordenen (punkt 2): 
Alternativ placering af op til 36 sundheds-og omsorgspladser  
Konsekvensen af ovenstående er, at der skal findes en ny placering af op mod 36 sundheds-og omsorgspladser (…). Administrationerne i alle kommuner og region har haft dialog ad flere omgange med henblik på i fællesskab at afsøge, hvilke alternative placeringer, der kan findes inden for sundhedsrådets geografi. Det har ikke været muligt af udvide nogle af de eksisterende lokationer. Samtidig er det ikke muligt at drive lokationer med få pladser, da et tilbud med færre end cirka 20 pladser ikke kan drives fagligt eller økonomisk tilfredsstillende. De kommunale forvaltninger er indforståede med at den midlertidige placering på hospitalet er den bedste løsning ud fra de tilgængelige anlægsmidler og den gældende tidsramme. Det er derfor administrationernes vurdering, at det vil være nødvendigt i første omgang at placere de resterende pladser på Hvidovre Hospital.
 
I de to sjællandske sundhedsråd, hvor kommunerne p.t. skal drive sundheds- og omsorgspladserne på vegne af regionen, findes der en del lokationer, hvor man vil drive lokationer med færre end 20 pladser. Det er dog ikke vores opfattelse, at vi i disse sundhedsråd fra administrationens side er blevet informeret om, at ” tilbud med færre end cirka 20 pladser ikke kan drives fagligt eller økonomisk tilfredsstillende”. 
Det giver os anledning til at stille følgende spørgsmål:
Er det kun i Sundhedsråd Amager og Vestegnen, at man fra administrationens side har ovenstående vurdering af, hvor stort et tilbud skal være for at kunne drives fagligt eller økonomisk tilfredsstillende?
1. Hvis ja, hvorfor mener administrationen så ikke, at vurderingen er gældende i de sjællandske sundhedsråd?
1. Hvis nej, hvorfor har administrationen så ikke fremlagt denne vurdering som led i diskussionen af placering af sundheds- og omsorgspladserne i de to sjællandske sundhedsråd?
På forhånd mange tak!

